Vysyp na tvari po vysadeni medrolu
Medrol 4mg som uzivala 3 roky.Teraz som ho postupne vysadzovala po stvrt tablete kazde dva dni.Po prvom dni bez tablety som sa rano zobudila s hroznym vysypom na tvari miestami je to zihlavka inde iny vysyp.Moze to byt reakcia po vysadeni medrolu ci skor nejaka alergia ktoru medrol tlmil?Dakujem.
Dobrý deň,
Ďakujeme za vašu otázku. Presný postup ukončenie liečby liekom Medrol musí určiť lekár, ktorému sú známe všetky potrebné informácie. Ukončenie liečby má byť postupné, aby sa zabránilo vzniku príznakov z vysadenia lieku. Ak sa tak nestalo, je potrebné ho o tom informovať.
Liek Medrol patrí medzi glukokortikoidy, ktoré majú dôležitý význam pri zápalových a imunitných procesoch. Ovplyvňujú tiež metabolizmus cukrov, bielkovín a tukov, srdcovo-cievny systém, kostrové svaly a nervový systém. Liečivo metylprednizolón potláča príznaky lokálneho zápalu (horúčka, opuch, bolesti, sčervenanie) a reakcie z precitlivenosti.
Kortikosteroidy zvyšujú náchylnosť na infekcie, môžu maskovať prejavy infekcie a tiež potláčať príznaky alergickej reakcie. Žial s určitosťou sa nedá potvrdiť/vyvrátiť súvislosť medzi vami popísanými kožnými ťažkosťami a ukončením liečby liekom Medrol. Odporúčam sa obrátiť na lekára a o výskyte uvedených kožných ťažkostí ho informovať.
Prajem skorú úľavu od ťažkostí.
S pozdravom
Mgr. Tamara Jakúbeková